पाएं अपने शहर की ताज़ा ख़बरें और फ्री ई-पेपरडाउनलोड करें
रोपड़ व्यापार मंडल के अध्यक्ष पलविंदरपाल सिंह बिंटा व नगर कौंसिल अध्यक्ष संजय बेले वाले द्वारा सोमवार को डीसी को मिलकर दुकानों का समय बढ़ाने की मांग पर नया विवाद खड़ा हो गया। मंगलवार को मेन बाजार के एंट्री प्वाइंट फूल चक्कर चौक में एकत्र हुए दर्जनों दुकानदारों ने बिंटा का विरोध किया व नारेबाजी की। दुकानदारों ने आरोप लगाया कि बिंटा सिर्फ अपनी दुकानों के समय में बढ़ोतरी की बात करके आए हैं जबकि अन्य बंद पड़ी दुकानों के संबंध में कोई बात नहीं की। जोकि बिल्कुल गलत है। इस मौके पार्षद इंद्रपाल सिंह राजू सत्याल, पार्षद चरनजीत सिंह चन्नी, मुनीष सोनी, पाल बूट हाउस, धीरज, विनय शर्मा, कालड़ा, राहुल बहल, गुरनाम सिंह, साहिल बहल, राहुल बहल, विनोद कुमार, विक्की, सोनू बहल, राहुल बहल आदि उपस्थित थे। इस मौके सभी दुकानदारों ने कहा कि वह व्यापार मंडल के इस फैसले का विरोध करते हैं।
इस मौके पर व्यापार मंडल का नया अध्यक्ष इंद्रपाल सिंह राजू सत्याल को बना लिया। राजू सत्याल ने कहा कि वह दुकानदारों के साथ खड़े हैं। 5 अप्रैल को सुबह 9:30 बजे दोबारा एकत्र होकर सभी व्यापारी बातचीत करके सुबह 10 बजे से 3 बजे तक रोजाना अपनी दुकानें खोलेंगे। वहीं, बता दें कि इसके साथ ही रोपड़ का व्यापार मंडल अब 3 जगह पर बंट गया है। पहले ही दो गुटों में बंटे व्यापार मंडल ने अपने-अपने प्रधान बनाए हुए थे।
इस मौके शूज यूनियन के अध्यक्ष गुरविंदर सिंह जग्गी ने कहा कि यह सरकार बिल्कुल गूंगी-बहरी है। 3 दिन से दुकानें बंद हैं। सामान दुकानों में खराब हो रहा है। वहीं, बैंकों में सैकड़ों लोग जाम हो रहे हैं। जबकि उनके पास सुबह से शाम तक 1 या 2 ग्राहक आते हैं। इस मौके पार्षद पोमी सोनी ने कहा कि व्यापार मंडल के अध्यक्ष डीसी के पास जाकर समय बढ़ाने की बात कर रहे हैं लेकिन सभी दुकानदारों को मौका देना चाहिए। यहां पर कपड़ा यूनियन, बूट यूनियन, मनियारी यूनियन, हलवाई यूनियन सभी दुकानदार मौजूद हैं। हम सरकार व प्रशासन से मांग करते हैं कि सभी को मौका देना चाहिए।
डीसी के पास सभी दुकानदारों की बात करने गए थे : बिंटा
इस संबंधी व्यापार मंडल के अध्यक्ष पलविंदरपाल सिंह बिंटा ने कहा कि उनके कहने पर न दो दुकानें बंद होती हैं और न खुलती हैं। वह गत दिन डीसी रोपड़ के पास नगर कौंसिल अध्यक्ष को लेकर सभी दुकानदारों के हक में बात करने गए थे। कुछ राजनीतिक लोग जानबूझ कर उनको बदनाम करने के लिए कुछ दुकानदारों का सहारा लेकर ऐसी बात कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn